Nuwe debuut-album is hier van Jan Bloukaas | 91.7 FM Radio
Na 'n tyd, het hy so half-en-half opgegee op sy droom om 'n musikant te wees en vir 'n ruk lank net, onder die naam Jan Bloukaas, materiaal geskep om sy vriende mee te vermaak. Hulle het hom toe aangemoedig om saam met sy skeppings te sing, wat gelei het tot sy eerste suksesvolle treffer, Kaas Elke Dag, wat binne twee maande deur meer as 400 000 mense op YouTube gekyk is. Dit het ook die aandag getrek van InhoudsHuis Musiek en só het hy sy eerste platekontrak losgeslaan.
"Ek skep musiek omdat ek wil hê dat mense moet lag en hulself geniet. Daarom wou ek letterlik die mees lukrake verhoognaam hê, wat mense sou onthou en het besluit op Jan Bloukaas. Voor Kaas Elke Dag, het ek 'n klomp eenminuut-liedjies op my SoundCloud-blad gelaai en nie gedink dat hierdie een juis beter sou vaar as die res van my goed nie. Dit, saam met kykNET en Chill, het egter my musiekloopbaan geloots," gesels die Kapenaar.